ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034687 

ขอให้ปรับปรุงระบบการให้บริการและแพทย์ผู้รักษาผู้ป่วย แผนกจิตเวชประจำโรงพยาบาลสิรินธร แขวงประเวศ เขตประเวศ กรุงเทพมหานคร เนื่องจากผู้ร้องแจ้งว่าวันที่ 1 กันยายน 2566 ช่วงเวลาประมาณ 06.00 น. ผู้ร้องได้เดินทางไปยังหน่วยงานดังกล่าวเพื่อรอแพทย์ทำการตรวจตามใบนัดในช่วง 08.00 น. ปัจจุบันเวลา (08.20 น.) ยังไม่มีแพทย์ทำการตรวจคนไข้และยังไม่มีการเรียกซักประวัติผู้ป่วยแต่อย่างใด และทางเจ้าหน้าที่พยาบาลแจ้งว่า "แพทย์ติดประชุม" ซึ่งผู้ร้องเห็นว่าเป็นการทำงานที่ล้าช้าทำให้เสียเวลา เนื่องจากผู้ร้องต้องเดินทางไปทำงานต่อช่วงบ่าย ประกอบกับผู้ร้องแจ้งว่าแพทย์หญิง (ทราบชื่อและนามสกุล) มักจะใช้เวลาในการตรวจคนไข้นาน ทำให้การตรวจล่าช้า ส่งผลทำให้ผู้ร้องและประชาชนผู้เข้ารับการรักษาได้รับความเดือดร้อนเป็นอย่างมาก ผู้ร้องประสงค์ให้มีการปรับปรุงระบบการให้บริการและแพทย์ผู้รักษาผู้ป่วย โดยให้ทางโรงพยาบาลมีระบบระเบียบในการเรียกคนไข้เข้ารับบริการด้วยความรวดเร็ว และทางแพทย์ผู้รักษาควรมีการกระชับเวลาในการตรวจ ผู้ร้องจึงมีความประสงค์ให้ทางหน่วยงานที่เกี่ยวข้องปรับปรุงระบบการให้บริการและแพทย์ผู้รักษาผู้ป่วย แผนกจิตเวชของสถานพยาบาลดังกล่าว เพื่อบรรเทาความเดือดร้อนให้แก่ผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata